stanford-oval/wikipedia huggingface dataset:
ฮิเดโอะ โคจิมะ
ชีวิตในวัยเด็ก

ฮิเดโอะ โคจิมะ เกิดเมื่อวันที่ 24 สิงหาคม ค.ศ. 1963 ที่เขตเซตางายะ โตเกียว ประเทศญี่ปุ่น และเป็นบุตรคนสุดท้องในจำนวนสามคน พ่อของเขาชื่อคินโง เป็นเภสัชกรที่เดินทางไปทำธุรกิจบ่อยครั้ง และตั้งชื่อโคจิมะตามชื่อที่พบบ่อยที่สุดในบรรดาแพทย์ที่เขาพบ เมื่อเขาอายุสี่ขวบ ครอบครัวของเขาย้ายไปที่โอซากะ ประเทศญี่ปุ่น เมื่ออธิบายถึงช่วงชีวิตในวัยเด็กของเขา โคจิมะกล่าวว่ามันเป็นการเปลี่ยนแปลงสภาพแวดล้อมอย่างกะทันหัน และหลังจากนั้นเขาก็ใช้เวลาส่วนใหญ่อยู่ในบ้าน, ดูโทรทัศน์ หรือทำหุ่นจำลอง ในขณะที่ครอบครัวอาศัยอยู่ในโอซากะ พ่อแม่ของเขาได้เริ่มประเพณีของครอบครัวที่ดูภาพยนตร์ด้วยกันทุกคืน และเขาไม่ได้รับอนุญาตให้เข้านอนจนกว่าภาพยนตร์ดังกล่าวจะจบลง พวกเขาชื่นชอบภาพยนตร์แนวยุโรป, ตะวันตก และสยองขวัญ รวมถึงไม่จำกัดประเภทของภาพยนตร์ที่เขาได้รับอนุญาตให้ดู
โคจิมะได้สนใจเรื่องการสร้างภาพยนตร์เมื่อเพื่อนนำกล้องซูเปอร์ 8 มาที่โรงเรียน ซึ่งพวกเขาเริ่มถ่ายทำภาพยนตร์ด้วยกัน โดยเรียกเก็บเงินจากเด็กคนอื่น ๆ 50 เยนเพื่อดูพวกมัน โคจิมะหลอกพ่อแม่ของเขาให้จัดหาเงินทุนสำหรับการเดินทางไปเกาะนอกชายฝั่งของญี่ปุ่น โดยไม่ได้บอกพวกเขาว่าเขาต้องการถ่ายทำที่นั่น โดยแทนที่จะถ่ายทำ เขากลับใช้เวลาไปกับการว่ายน้ำ และในวันสุดท้ายได้เปลี่ยนโครงเรื่องเป็นเรื่องเกี่ยวกับซอมบี โดยที่เขาไม่ได้แสดงภาพยนตร์เรื่องนี้ให้พ่อแม่เห็น
แหล่งข้อมูลอื่น

コジマプロダクション公式サイト
小島秀夫 ที่ เอกซ์ (ทวิตเตอร์)
Hideo Kojima ที่เอกซ์ (ทวิตเตอร์)
ฮิเดโอะ โคจิมะ ที่อินเทอร์เน็ตมูวีเดตาเบส
小島秀夫 - RAWG (อังกฤษ)
ฮารุกะ (โปเกมอน)

| ฮารุกะ |
| --- | --- |
ตัวละครใน 'โปเกมอน'
ปรากฏครั้งแรก: Pokémon Ruby and Sapphire
เสียงอังกฤษ: Veronica Taylor (Seasons 6-8),  Michele Knotz (Season 9)
เสียงญี่ปุ่น: KAORI (Midori Kawana)
ฮารุกะ (ญี่ปุ่น: ハルカ Haruka) หรือชื่อภาษาอังกฤษว่า เมย์ (อังกฤษ: May) เป็นตัวละครเอกของโปเกมอนฉบับอนิเมะ
ประวัติ

เป็นโปเกมอนโคออดิเนเตอร์ผู้มีบ้านเกิดอยู่ที่เมืองโทกะ พี่สาวของมาซาโตะ มีนิสัยชอบกินมาก เธอเป็นลูกของยิมลีดเดอร์แห่งโทกะยิม
โปเกมอนของฮารุกะ > อยู่ในการหมุนเวียน

อาชาโม่ → วาคะชาโม่ → บาชาโม่
เคมุตโสะ → คาราซาลิส → อาเกฮันท์
เอเนโกะ
ฟุชิกิดาเนะ → ฟุชิกิโซ → ฟุชิกิบานะ
กอนเบ
เซนิกาเมะ → คาเมล
ไข่โปเกมอน → อีวุย → เกลเซีย
หมายเหตุ: เครื่องหมาย → หมายถึง พัฒนาร่างเป็น
แหล่งข้อมูลอื่น

ข้อมูลฮารุกะ ใน Bulbapedia
ฮิการุ ชีนะ

| ฮิการุ ชีนะ |
| --- | --- |
เกิด:  (1991-12-06) 6 ธันวาคม ค.ศ. 1991 (32 ปี) จังหวัดมิยางิ ประเทศญี่ปุ่น
สัญชาติ: ญี่ปุ่น

ส่วนสูง: 160 ซม.
หมู่เลือด: เอ
 
ฮิการุ ชีนะ (ญี่ปุ่น: 椎名ひかる; อักษรโรมัน: Hikaru Shiina; 6 ธันวาคม ค.ศ. 1991 – ) เป็นเอวีไอดอลชาวญี่ปุ่น สังกัดเมโต
ประวัติ

สิ่งที่เธอชอบคืออนิเมะ, แมว, สุนัข, ราเม็ง, คาราโอเกะ และชอปปิง
เธอมีผิวขาวทั้งตัว รวมถึงสีของหัวนมและวงปานนมเป็นสีอ่อน ดังนั้นบางครั้งจึงได้รับการกล่าวถึงในฐานะ "นมไวเทนนิง"
เธอได้รับการเปิดตัวในฐานะนักแสดงเอวีของบริษัทแม็กซิงในเดือนพฤษภาคม ค.ศ. 2010 เธอปรากฏตัวในผลงานที่คล้ายกันมากกับสมาชิกวงไอดอลระดับประเทศ นอกจากนี้ เธอยังทำหน้าที่เป็นรูบีเมตรุ่นที่สาม (อิมเมจเกิร์ล) ของซีเอส อะดัลต์ ซึ่งออกอากาศทางแชนแนลรูบี
หลังจากเปิดตัว เธออาศัยอยู่ในบ้านเกิดของเธอระยะหนึ่งและย้ายไปโตเกียวเฉพาะตอนถ่ายทำ แต่หลังจากแผ่นดินไหวครั้งใหญ่ทางตะวันออกของญี่ปุ่นเธอก็เริ่มใช้ชีวิตคนเดียวในโตเกียว
ความโดดเด่นของเธออีกประการหนึ่งคือการมีผลงานสมัครเล่นจำนวนมาก โดยชื่อของเธออาจมีการเปลี่ยนแปลงในเวลาที่ปรากฏ
เธอเปลี่ยนชื่อเป็น "รูนะ ฮาเนกาวะ" ในปี ค.ศ. 2013 แต่ภาพลักษณ์ของ "ฮิการุ ชีนะ" นั้นมีชื่อเสียงเกินกว่าจะทะลุทะลวงได้ และในเดือนสิงหาคม ค.ศ. 2014 เธอก็เปลี่ยนชื่อกลับมาเป็น "ฮิการุ ชีนะ" อีกครั้ง
ผลงานที่ปรากฏตัว

โช เงกินิ!! โคกูมิน-เตกิ ไอโดรุ เอวี โซโรเดบิว (ญี่ปุ่น: 超激似!!国民的アイドルAVソロデビュー) (8 กันยายน โดยบริษัทเอสโอดี ครีเอต)
แหล่งข้อมูลอื่น

羽川るなオフィシャルブログ　- ブログ
ひかるの日常（2012年7月17日 - ）　- ブログ(閉鎖） เก็บถาวร 2013-11-12 ที่ เวย์แบ็กแมชชีน
羽川るな ที่เอกซ์ (ทวิตเตอร์)(閉鎖）
ฮิการุ ชีนะ ที่เอกซ์ (ทวิตเตอร์)(閉鎖）
ฮาโอมารุ

| ฮาโอมารุ (Haohmaru) |
| --- | --- |
ตัวละครใน ซามูไร สปีริท
ฮาโอมารุจากซามูไร สปีริท
ปรากฏครั้งแรก: ซามูไร สปีริท
เสียงอังกฤษ: มิลตัน ลอว์เรนซ์ (1994 อนิเมะ)
เสียงญี่ปุ่น: มาซากิ ยูซูอิ (臼井 雅基) (I-V สเปเชี่ยล, RPG, NGBC)   ไดกิ นาคามูระ (中村 大樹) (ซีรีส์ 64, WR:PS1, แคปคอม vs SNK 2)   ฮิโรยูกิ โคกะ (古賀 寛之) (VI)   ชินโง คาโตริ (香取 慎吾) (1994 อนิเมะ)
ข้อมูลตัวละครในเกม
อาวุธ: ญี่ปุ่น: Fugudoku; โรมาจิ: 名刀・河豚毒; ทับศัพท์: Fugudoku, a katana
ฮาโอมารุ (ญี่ปุ่น: 覇王丸; อังกฤษ: Haomaru) เป็นตัวละครเอกจากเกมซามูไรสปิริตส์ ซึ่งเป็นซามูไรพเนจรชาวญี่ปุ่นผู้ชอบดื่มสุรา มีดาบคาตานะเป็นอาวุธ และมีท่าไม้ตายคือเพลงดาบพายุหมุน โดยปกติแล้ว เมื่อได้ชัยชนะในการดวลดาบมักโยนดาบขึ้นกลางอากาศ แล้วปล่อยให้ตกลงมาเข้าฝักดาบที่ตนถือรออยู่ ฮาโอมารุมีคู่ปรับคนสำคัญคือเก็นจูโร่ ผู้ใช้ดาบคาตานะเป็นอาวุธเช่นกัน
แม้ว่า ฮาโอมารุ และเก็นจูโร่จะมีการเคลื่อนไหวที่ค่อนข้างช้า แต่ฮาโอมารุก็มีรูปแบบการโจมตีที่หนักหน่วง ในขณะที่เก็นจูโร่จะถนัดการโจมตีแบบต่อเนื่อง(คอมโบ) มากกว่า นอกจากนี้ ฮาโอมารุ ยังเป็นหนึ่งในตัวละครเกมที่มีเกมเมอร์แนวไฟท์ติ้งรู้จักกันมากที่สุดด้วยเช่นกัน
ประวัติตามท้องเรื่อง

ในช่วงที่ฮาโอมารุมีอายุได้ 15 ปี เขาได้ทำการท้ายางิว จูเบย์ ให้สู้กันตัวต่อตัว แต่จากการที่ฮาโอมารุยังขาดประสบการณ์ ทำให้จูเบย์ขบขันที่ฮาโอมารุปรารถนาเป็นชายหนุ่มที่องอาจ เขานำฮาโอมารุมาพบกับ นิโคติน คาเฟอิน ซึ่งได้เป็นอาจารย์ของเขาในเวลาต่อมา เพื่อให้เขาได้รับการฝึกฝนที่เหมาะสม ในช่วงที่อาจารย์นิโคตินยังมีชีวิตอยู่ เขายังได้อนุกูลต่อเก็นจูโร่ซึ่งเป็นศิษย์ร่วมสำนักเดียวกับฮาโอมารุ ซึ่งต่างก็เป็นเด็กกำพร้าเช่นกัน
นิโคตินอบรมสั่งสอนวิชาให้แก่ฮาโอมารุไปพร้อมกับเก็นจูโร่ที่บ้านพักของเขาเอง ทั้งคู่เริ่มมีความสนิทสนมต่อกัน แต่เก็นจูโร่ก็ยังมีความปรารถนาที่จะได้รับพลังเพิ่มขึ้นอีก ในการทดสอบนักเรียนของตนเขาได้ล่อให้ทั้งคู่ทำการช่วงชิงสมบัติ ซึ่งเป็นดาบซึ่งมีชื่อว่าฟุกุโดคุ โดยทดสอบให้เผชิญกับกลุ่มนักสู้อื่น ตรงกันข้ามกับเพื่อนของเขา มีเพียงฮาโอมารุเท่านั้นที่ทำการต่อสู้จนข้าศึกร่นถอยไปโดยที่ตนไม่ได้ไล่ตามไป และภายหลังจากที่เก็นจูโร่ออกจากบ้านของอาจารย์นิโคติน ฮาโอมารุก็ได้รับรางวัลเป็นดาบดังกล่าว ซึ่งฮาโอมารุได้รับการสนับสนุนจากอาจารย์ของเขา และสอนให้ฮาโอมารุหมั่นปรับปรุงตัวเอง ฮาโอมารุเดินทางท่องโลกกว้างเพื่อพัฒนาทักษะการใช้ดาบของเขาให้มีความสมบูรณ์แบบ และออกหาคู่ท้าชิงที่คู่ควรซึ่งมีชื่อว่าชูร่า
ข้อมูลจำเพาะ

ชื่อ : ฮาโอมารุ (覇王丸)
ส่วนสูง : 173 ซม.
น้ำหนัก : 69 กก.
สถานภาพ : ซามูไร
ถิ่นกำเนิด : เมืองปราสาท จังหวัดมุซาชิ,  ประเทศญี่ปุ่น
วันเดือนปีเกิด : 5 กันยายน ค.ศ. 1763
กรุ๊ปเลือด : A
แหล่งข้อมูลอื่น

ข้อมูลที่เกี่ยวข้องกับ "ฮาโอมารุ" (อังกฤษ)
Samurai Spirits Official Website
| ด ค กตัวละครจากเกม ซามูไร สปีริท |
| --- | --- |
ตัวละคร:  กรรมการ  กัลฟอร์ด  เก็นจูโร่  คุราเซเกโด้  จามู จามู  ทาจิบานะ อุเคียว  ทัมทัม  มินะ มาจิคินะ  นาโกรูรุ  นิโคติน คาเฟอีน  ยางิว จูเบย์  ราเซทสุมารุ  ริมูรูรุ  อามาคุสะ  อิโรฮะ  เอิร์ธเควก  โอจา-มารุ  ฮาโอมารุ  ฮัตโตริ ฮันโซ 
อื่นๆ:  ซามูไรสปิริตส์  VI  เซน  แอนโธโลจี  นีโอจีโอ แบทเทิล โคลีเซียม  แคปคอม vs. เอสเอ็นเค 2
ฮิโระมะซะ อิเกะดะ

ฮิโระมะซะ อิเกะดะ (ญี่ปุ่น: 池田 博正) เกิดเมื่อวันที่28 เมษายน พ.ศ. 2493 เป็นบุตรชายคนโตของไดซาขุ อิเคดะ ประธานสมาคมโซคา งัคไก สากล กับคาเนะโกะ อิเคดะ เป็นบัณฑิตจบจากมหาวิทยาลัยเคโอ ปัจจุบันเป็นรองนายกสมาคมสร้างคุณค่า และรองประธานสมาคมโซคา งัคไก สากล
ประวัติ

เกิดเมื่อ พ.ศ. 2493 จากโรงเรียนและมหาวิทยาลัยเคโอ หลักจากนั้นได้เป็นครูในสมาคมสร้างคุณค่าเพื่อการศึกษาอยู่10ปี ก็ได้ย้ายไปทำงานให้กับสมาคมสร้างคุณค่า สำนักงานใหญ่
ใน พ.ศ. 2550 ได้รับตำแหน่งเป็นประธานสมาคมสร้างคุณค่า และเป็นผู้บริหารระดับสูงของสมาคมสร้างคุณค่า
เครือญาติ

บิดา ไดซาขุ อิเคดะ ประธานสมาคมโซคา งัคไก สากล และ นายกสมาคมโซคา งัคไกกิตติมศักดิ์
น้องชาย ทาคาชิโร่ อิเคดะ เลขานุการสมาคมสร้างคุณค่าเพื่อการศึกษา
ตำแหน่ง

รองประธานสมาคมสร้างคุณค่า
รองผู้อำนวยการใหญ่สำนักงานใหญ่ สมาคมสร้างคุณค่า โตเกียว
กรรมการสมาคมโซคา งัคไก สากล
รองประธานสมาคมโซคา งัคไก สากล
ฮิดามาริ โนะ คาโนโจ

| ฮิดามาริ โนะ คาโนโจ |
| --- | --- |
กำกับ: ทาคาฮิโระ มิกิ
เขียนบท: โอซามุ โคชิกายะ(นวนิยายต้นฉบับ) โคสุเกะ มุไค
นักแสดงนำ: จุน มัตสึโมโตะ จุริ อุเอะโนะ
ดนตรีประกอบ: Mio Studio
ผู้จัดจำหน่าย: Asmik Ace Entertainent / Toho
วันฉาย:  12 ตุลาคม พ.ศ. 2556 
ความยาว: 129 นาที
ประเทศ: ญี่ปุ่น
ภาษา: ญี่ปุ่น
ฮิดามาริ โนะ คาโนโจ (อังกฤษ: Girl In The Sunny Place; ญี่ปุ่น: 陽だまりの彼女) สร้างจากนวนิยายชื่อเดียวกัน ของนักเขียนชื่อ Osamu Koshigaya นวนิยายต้นฉบับ ได้รับความนิยมเป็นอย่างมาก จนขึ้นเป็นอันดับ 1 ของนวนิยายที่หญิงสาวชาวญี่ปุ่น อยากให้ชายหนุ่มได้อ่านมากที่สุดในปี 2011
เนื้อเรื่อง

"โคสุเกะ" และ "มาโอะ" ทั้ง 2 คนเคยเป็นเพื่อนร่วมชั้น ม.ต้น และยังเป็นรักครั้งแรกของกันและกันอีกด้วย ทว่ารักครั้งนั้นจบลง หลังจากที่ทั้งคู่ต้องแยกย้ายกันไป โดยไม่มีโอกาสติดต่อกันอีกเลย เมื่อโคสุเกะต้องย้ายโรงเรียน
10 ปีต่อมา "โคสุเกะ" เข้าทำงานเป็นพนักงานขายที่บริษัทโฆษณาแห่งหนึ่ง และนั่นเอง ทำให้เค้าได้พบกับ "มาโอะ" อีกครั้ง เมื่อไปติดต่อเสนองานให้กับบริษัทลูกค้าที่ "มาโอะ" ทำงานอยู่
ทั้ง 2 คน ต่างก็ตกหลุมรักกันอีกครั้ง และตัดสินใจแต่งงานกันในเวลาอันรวดเร็ว 
"โคสุเกะ" และ "มาโอะ" เริ่มต้นชีวิตครอบครัวอย่างมีความสุข และดูเหมือนว่าทุกอย่างกำลังไปได้ดี จนกระทั่งมีเหตุการณ์หนึ่งเกิดขึ้น
ผลของเหตุการณ์นั้น ทำให้ "มาโอะ" หายตัวไปในวันต่อมา และสิ่งที่สำคัญ และประหลาดยิ่งกว่าอะไรทั้งหมดคือ ความทรงจำเกี่ยวกับ "มาโอะ" ของบุคคลต่างๆ ที่เกี่ยวข้องกับพวกเค้า กำลังหายไป
"โคสุเกะ" ออกตามหา โดยกลับไปยังสถานที่แห่งความทรงจำของทั้งคู่ และในที่สุด ก็ได้ค้นพบ "ความลับ" ที่ "มาโอะ" เก็บซ่อนไว้
ตัวละคร

โคสุเกะ โอคุดะ รับบทโดย จุน มัตสึโมโตะ
มาโอะ วะตะระอิ รับบทโดย จุริ อุเอะโนะ
โชตะ โอคุดะ (น้องชายของโคสุเกะ) รับบทโดย มาซากิ สึดะ
โคสุเกะ โอคุดะ (ตอน ม.ต้น) รับบทโดย ทาคุมิ คิตะมุระ
มาโอะ วะตะระอิ (ตอน ม.ต้น)รับบทโดย วาคานะ อะโอะอิ
โอชิตะ (หญิงชราปริศนา) รับบทโดย มาริ นัทสึกิ
รางวัล

[2013] Movie Plus Awards : Won Movie Plus Awards 2013 : Best Director : ทาคาฮิโระ มิกิ
[2013] Movie Plus Awards : Won Movie Plus Awards 2013 : Best Actor : จุน มัตสึโมโตะ
[2013] Movie Plus Awards : Won Movie Plus Awards 2013 : Best Couple : จุริ อุเอะโนะ,จุน มัตสึโมโตะ
แหล่งข้อมูลอื่น

เว็บทางการ - 陽だまりの彼女 : Girl In The Sunny Place เก็บถาวร 2013-01-06 ที่ เวย์แบ็กแมชชีน
Asian Wiki Site - Girl In The Sunny Place
Cinema Cafe - 陽だまりの彼女 : Girl In The Sunny Place
เคียว โนงูจิ

| เคียว โนงูจิ |
| --- | --- |
เกิด: 14 มิถุนายน พ.ศ. 2482
เคียว โนงูจิ (ญี่ปุ่น: 野口 恭, อักษรโรมัน: Noguchi Kyō) นักมวยสากลชาวญี่ปุ่น เกิดเมื่อ 14 มิถุนายน พ.ศ. 2482  สถิติการชก 52 ครั้ง ชนะ 37 (น็อค 6 ) เสมอ 5 แพ้ 10 เคียว โนงูจิ เป็นน้องชายของโอซามุ โนงูจิ ซึ่งเป็นอดีตนักมวยสากล และเป็นผู้ที่ริเริ่มการนำมวยไทยไปกับคาราเต้ที่ประเทศญี่ปุ่น จนพัฒนามาเป็นคิกบ็อกซิง (Kickboxing) และมวย K-1ในปัจจุบัน
แต่หลังจากการชกกับโผนแล้ว 2 เดือน เคียว โนงูจิก็เกิดอาการปวดหัว จนต้องนำส่งโรงพยาบาลและทำการผ่าตัดสมองเป็นการด่วน เนื่องจากบอบช้ำมาจากการชกกับโผนนั่นเอง และทำให้ต้องแขวนนวมไปในที่สุด
โนงูจิ เสียชีวิตลงด้วยอาการหัวใจล้มเหลวที่เขตอาดาจิ กรุงโตเกียว ประเทศญี่ปุ่น เมื่อวันที่ 1 มกราคม พ.ศ. 2552 ขณะมีอายุได้ 69 ปี
เกียรติประวัติ

แชมป์ญี่ปุ่นรุ่นฟลายเวท (2504 – 2505)
เคยชิงแชมป์ต่อไปนี้แต่ไม่สำเร็จ
ชิงแชมป์ OPBF รุ่นฟลายเวท 25  พฤศจิกายน  2503 แพ้คะแนน ซาดาโอะ ยาโออิตะ ที่ ญี่ปุ่น
ชิงแชมป์โลก NBA, เดอะริงและไลนีลรุ่นฟลายเวท 30 พฤษภาคม 2505  แพ้คะแนน โผน กิ่งเพชร ที่สนามกีฬาแห่งชาติคูรามาเอะ ญี่ปุ่น
ฮัตโตริ ฮันโซ (เวิลด์ฮีโร่)

สำหรับฮัตโตริ ฮันโซ จากซามูไรสปีริท ดูที่ ฮัตโตริ ฮันโซ (ซามูไรสปีริท)
| ฮัตโตริ ฮันโซ  (Hattori Hanzo) |
| --- | --- |
ตัวละครใน เวิลด์ฮีโร่
ภาพ ฮัตโตริ ฮันโซ จาก นีโอจีโอ แบทเทิล โคลีเซียม
ปรากฏครั้งแรก: เวิลด์ฮีโร่ ภาคแรก
ข้อมูลตัวละครในเกม
สัญชาติ:  ญี่ปุ่น
ฮัตโตริ ฮันโซ (ญี่ปุ่น: 服部 半蔵; อังกฤษ: Hattori Hanzo) เป็นตัวละครเอกจากเกม เวิลด์ฮีโร่ ซึ่งเป็น นินจาอิงะ ที่มีคู่ปรับคนสำคัญคือ ฟูมะ โคทาโร่ ผู้เป็น นินจาตระกูลฟูมะ นอกจากนี้ ฮัตโตริ ฮันโซยังเป็นตัวละครหลักที่ปรากฏตัวในเกม นีโอจีโอ แบทเทิล โคลีเซียม ที่ทางบริษัท SNK Playmore ผลิตขึ้นด้วยเช่นกัน
ประวัติตามท้องเรื่อง

ฮัตโตริ ฮันโซ เป็นนินจาหนุ่มซึ่งเป็นผู้นำที่เข้มงวดของนินจาตระกูลอิงะ ภายหลังจากที่ฟูมะได้เคยโจมตีชนะเขามาแล้วครั้งหนึ่งในช่วงที่มีอายุ 19 ปี เขาได้ประกาศให้นินจาในค่ายของตนเป็นศัตรูกับฟูมะ และตั้งใจฝึกฝนเพื่อที่จะไม่ต้องพ่ายแพ้ให้แก่ฟูมะอีก โดยส่งไปยังโลกที่ไม่มีใครรู้จัก เขาทำการฝึกฝนทั้งได้รับการฝึกจิตให้กลายเป็นนักรบ แต่เขาก็ยังคิดว่าตัวเองยังอ่อนหัดอยู่ แต่เขาก็หวังว่าสักวันหนึ่งเขาจะเป็นผู้ที่แข็งแกร่งที่สุดให้ได้
ข้อมูลจำเพาะ

ชื่อ : ฮัตโตริ ฮันโซ (服部 半蔵)
สถานภาพ : นินจา
ถิ่นกำเนิด :  ญี่ปุ่น
วันเดือนปีเกิด : 10 สิงหาคม
ส่วนสูง : 175 ซม.
น้ำหนัก : 69 กก.
กรุ๊ปเลือด : B
สิ่งที่ชอบ : ฝึกฝน, คนที่ทำงานหนัก
สิ่งที่เกลียด : นันปะ, ขนมปัง และกาแฟ
ข้อมูลเพิ่มเติม

ฮัตโตริ ฮันโซ เป็นตัวละครที่ดัดแปลงมาจากบุคคลในประวัติศาสตร์ของชาวญี่ปุ่น (ดูรายละเอียดเพิ่มเติมได้ที่ชีวประวัติของ ฮัตโตริ ฮันโซ)
ดูเพิ่ม

ฟูมะ โคทาโร่
ชูร่า
แหล่งข้อมูลอื่น

ข้อมูลที่เกี่ยวข้องกับ "ฮัตโตริ ฮันโซ" (อังกฤษ)
เกคิ

| เกคิ  (Geki) |
| --- | --- |
ตัวละครใน สตรีทไฟท์เตอร์
เกคิ จาก สตรีทไฟท์เตอร์
ปรากฏครั้งแรก: สตรีทไฟท์เตอร์ ภาคแรก
ข้อมูลตัวละครในเกม
สัญชาติ:  ญี่ปุ่น
เกคิ (ญี่ปุ่น: 激; อังกฤษ: Geki) เป็นตัวละครจากเกม สตรีทไฟท์เตอร์ (ภาคแรก) ซึ่งมีลักษณะที่คล้ายกับอิบุกิ โดยเกมเมอร์หลายรายสันนิษฐานว่าเกคิอาจจะเป็นบิดาของอิบุกิ รวมทั้งอาจจะเป็นอาจารย์ของบัลร็อก อย่างไรก็ตาม ยังไม่มีการระบุข้อมูลที่แน่ชัดจากทางแคปคอม (ซึ่งเป็นผู้ผลิตเกมสตรีทไฟท์เตอร์) นอกจากนี้ เขายังเป็นผู้ใช้วิชานินจึตสึโดยมีกรงเล็บเหล็กเป็นอาวุธในการต่อสู้ เช่นเดียวกับบัลร็อก ด้วยเช่นกัน
ประวัติตามท้องเรื่อง

ในมินิซีรีส์ สตรีทไฟท์เตอร์เลเจนด์ส: อิบุกิ ของUDON ไม่ได้มีการอ้างถึงเกคิโดยตรง หากแต่เป็นการระบุว่าทั้งหมดเป็นสมาชิกตระกูลชิโนบิ ในฉบับที่หนึ่ง เกคิเป็นมือสังหารรายหนึ่งที่เข้าโจมตีอิบุกิ แต่ก็ถูกกำจัดลงในเวลาต่อมา
ในเนื้อเรื่องต่างประเทศระบุว่าเกคิยังได้รับการจ้างวานให้ทำการลอบสังหารเก็น และชุนลี นอกจากนี้ยังมีการกล่าวว่าเกคิเป็นนินจาที่มาจากหมู่บ้านเดียวกันกับที่อิบุกิอาศัยอยู่
ข้อมูลจำเพาะ

ชื่อ : เกคิ (激)
สัญชาติ :  ญี่ปุ่น
แหล่งข้อมูลอื่น

ข้อมูลที่เกี่ยวข้องกับ "เกคิ" (อังกฤษ)
เว็บไซต์บริษัทแคปคอมผู้ผลิตเกมสตรีทไฟท์เตอร์ (ภาษาญี่ปุ่น)
| ด ค กตัวละครจากเกมสตรีทไฟเตอร์ |
| --- | --- |
สตรีทไฟเตอร์:  เกคิ  เก็น  เคน  โจ  เบอร์ดี  ไมค์  ริว  เรทสึ  ลี  สกัด  อาดอน  อีเกิล 
สตรีทไฟเตอร์ II:  โกคิ  ไกล์  แคมมี  ชุนลี  แซนกีฟ  ดัลซิม  ดี เจย์  บลังก้า  บัลร็อก  เฟยหลง  ที.ฮอว์ก  เวก้า  เอ็ม.ไบสัน  อี.ฮอนดะ 
สตรีทไฟเตอร์ ZERO:  กาย  คาริน  โคดี  จูนิ  จูลี  ซากุระ  โซดอม  แดน ฮิบิกิ  แนช  มากิ  โรเลนโต  โรส  อาร์.มิกะ  อินกริด 
สตรีทไฟเตอร์ EX:  การูดา  แครกเกอร์ แจ็ค  ไคริ  ชาโดว์ไกส์  ชารอน  ดารัน  ดี.ดาร์ก  นานาเสะ  แบลร์ เดม  วัลเคโน รอสโซ  สคัลโลมาเนีย  อาเรีย  อัลเลน สไนเดอร์  แอซ  ฮายาเตะ  โฮคุโตะ 
สตรีทไฟเตอร์ III:  กิลล์  คิว  ฌอน  ดัดเล่ย์  ทเวลฟ์  เนโคร  มาโคโตะ  ยูเรน  เรมี  หยาง  หยุน  ออโร  อเล็กซ์  อิบุกิ  เอเลนา  ฮิวโก 
สตรีทไฟเตอร์ IV:  โกเค็น  จูริ  ซี.ไวเปอร์  เซธ  รูฟัส  อาเบล  เอล เฟอร์เต้  ฮาคาน 
อื่น ๆ:  โก ฮิบิกิ  ชาโดลู  แคปคอม vs. เอสเอ็นเค 2  ทัตสึโนโกะ vs. แคปคอม  มาร์เวล vs. แคปคอม 3  สตรีทไฟเตอร์ X เทคเคน  เทคเคน X สตรีทไฟท์เตอร์
เค็นชิโร่

| เค็นชิโร่ |
| --- | --- |
ตัวละครใน หมัดเทพเจ้าดาวเหนือ

ปรากฏครั้งแรก: มังงะ หมัดเทพเจ้าดาวเหนือ ตอนที่ 1
สร้างโดย: เท็ตสึโอะ ฮาร่า, บุรอนซอน
ประวัติ
นามแฝง: The Man with the Seven Scars, The Savior of the Century's End
ชื่อเล่น: เคน
ตำแหน่ง: 64th Successor of Hokuto Shinken
ญาติ: เฮียว (พี่ชายในสายเลือด)  ราโอ (พี่ชายบุญธรรม)  โทคิ (พี่ชายบุญธรรม)  จากิ (พี่ชายบุญธรรม  ยูเรีย (คู่หมั้น/ภรรยา ใน Kenshiro Den movie)  Unborn son/daughter (confirmed in Kenshiro Den movie)  Ryuken (พ่อบุญธรรม, ปรมาจารย์)  Ryu (nephew)  Kenshiro Kasumi (uncle)
เค็นชิโร่ (ญี่ปุ่น: ケンシロウ, อักษรโรมัน: Kenshiro) หรือ เคน เป็นพระเอกจากการ์ตูนญี่ปุ่นเรื่อง หมัดเทพเจ้าดาวเหนือ ซึ่งเขียนโดย บุรอนชอน และวาดโดย เท็ตสึโอะ ฮาร่า โดยในหนังสือการ์ตูน และเกมฉบับภาษาญี่ปุ่น เค็นชิโร่มีเสียงร้องและรูปแบบการโจมตีที่ได้แรงดลบันดาลใจมาจาก บรูซ ลี อยู่หลายส่วน และชุดแต่งกายของเค็นชิโร่ได้แรงบัลดาลใจมาจาก แม็กซ์ ร็อคแคตันสกี้ (อังกฤษ: Max Rockatansky) ซึ่งเป็นตัวละครมาจากในหนังเรื่อง แม้ด แม็กซ์ (อังกฤษ: Mad Max)
ประวัติตามท้องเรื่อง

เค็นชิโร่ เป็นผู้ใช้หมัดอุดรเทวะ มีรอยแผลเป็นรูปดาวเหนือเจ็ดดวง ซึ่งมีที่มาจากการที่ปะทะกับชิน หมัดอินทรีย์อหังการดาวใต้ และพ่ายแพ้ จนถูกชินทำร้าย และยูเรียเป็นผู้ร้องขอชีวิตให้ชินละเว้นชีวิตของเค็นชิโร่ โดยแลกกับการที่ยูเรียต้องไปอยู่กับชิน การต่อสู้ในครั้งนั้นทำให้เค็นชิโร่ได้รับบาดแผลเจ็ดดาวบริเวณลำตัว และขณะเดียวกันได้สร้างความแค้นให้กับเค็นชิโร่ถึงขีดสุดที่แย่งคู่หมั้นของตนไป เค็นชิโร่มีพี่น้องร่วมสำนักชื่อว่า ราโอ โทคิ จากิ ซึ่งเป็นศิษย์ของริวเคนแห่งสำนักหมัดดาวเหนือเขามีพี่ชายคนเดียวชื่อว่า เฮียว
ฮัตโตริ ฮันโซ (ซามูไรสปีริท)

สำหรับฮัตโตริ ฮันโซ จากเวิลด์ฮีโร่ ดูที่ ฮัตโตริ ฮันโซ (เวิลด์ฮีโร่)
| ฮัตโตริ ฮันโซ  (Hattori Hanzo) |
| --- | --- |
ตัวละครใน ซามูไร สปีริท
ภาพ ฮัตโตริ ฮันโซ จาก เดอะคิงออฟไฟท์เตอร์ส (KOF: Maximum Impact 2)
ปรากฏครั้งแรก: ซามูไร สปีริท
ข้อมูลตัวละครในเกม
สัญชาติ: Japan
ฮัตโตริ ฮันโซ (ญี่ปุ่น: 服部 半蔵; อังกฤษ: Hattori Hanzo) เป็นตัวละครจากเกม ซามูไร สปีริท โดยเป็นนินจาที่มีคู่ปรับคนสำคัญคือ กัลฟอร์ด ซึ่งเป็นนินจาชาวอเมริกัน นอกจากนี้ ฮัตโตริ ฮันโซ ยังเป็นตัวละครลับที่ปรากฏตัวในเกม เดอะคิงออฟไฟท์เตอร์ส (KOF: Maximum Impact 2) ด้วยเช่นกัน
ประวัติตามท้องเรื่อง

ฮัตโตริ ฮันโซ เป็นนินจาที่ทรงอำนาจที่สุดของฝ่ายอิงะ โดยเป็นผู้รับจ้างของโชกุนโทคุกาว่า ในการนำทัพนินจา เขาเป็นผู้เชี่ยวชาญการลอบสังหารศัตรู เช่น ในซามูไรสปีริท V ฮันโซได้รับคำสั่งให้พบกับบิดาของโทคุกาว่า โยชิโทระ ในเนื้อหาของซามูไรสปีริท ฮันโซได้พบกับบุตรชายของเขาซึ่งมีชื่อว่าชินโซซึ่งมีลักษณะนิสัยที่เปลี่ยนไปเนื่องมาจากการครอบงำของอามาคุสะ ชิโร่ โดยเขาได้ต่อสู้เพื่อปกป้องลูกชาย แต่ได้รับคืนมาแต่เพียงร่างของชินโซเท่านั้น ในขณะที่เขาได้ทราบว่าวิญญาณบุตรชายของตนยังคงวนเวียนอยู่ในโลกของปีศาจ เขาจึงพาภรรยากับบุตรคนที่สองซึ่งมีชื่อว่าคันโซช่วยกันอัญเชิญวิญญาณของชินโซกลับคืนมา ในฉากจบของซามูไรสปีริท II พวกเขาประสบความสำเร็จในการค้นหาวิญญาณ แต่คาเอเดะผู้เป็นภรรยาต้องนำวิญญาณของลูกกลับเข้ามารวมร่างกับตัวเขา แม้จะประสบความยากลำบาก แต่ฮันโซก็ได้กลับไปรับใช้เจ้านายของเขาโดยมีบุตรชายอยู่เคียงข้างเสมอมา
ข้อมูลจำเพาะ

ชื่อ : ฮัตโตริ ฮันโซ (服部 半蔵)
สถานภาพ : นินจา
ถิ่นกำเนิด : เดวะ ซันจู;  ญี่ปุ่น
วันเดือนปีเกิด : ค.ศ. 1754
ส่วนสูง : 179 ซม.
น้ำหนัก : 60 กก.
กรุ๊ปเลือด : A
ข้อมูลเพิ่มเติม

ฮัตโตริ ฮันโซ เป็นตัวละครที่ดัดแปลงมาจากบุคคลในประวัติศาสตร์ของชาวญี่ปุ่น (ดูรายละเอียดเพิ่มเติมได้ที่ชีวประวัติของ ฮัตโตริ ฮันโซ)
ดูเพิ่ม

กัลฟอร์ด
แหล่งข้อมูลอื่น

ข้อมูลที่เกี่ยวข้องกับ "ฮัตโตริ ฮันโซ" (อังกฤษ)
Samurai Spirits Official Website
| ด ค กตัวละครจากเกม ซามูไร สปีริท |
| --- | --- |
ตัวละคร:  กรรมการ  กัลฟอร์ด  เก็นจูโร่  คุราเซเกโด้  จามู จามู  ทาจิบานะ อุเคียว  ทัมทัม  มินะ มาจิคินะ  นาโกรูรุ  นิโคติน คาเฟอีน  ยางิว จูเบย์  ราเซทสุมารุ  ริมูรูรุ  อามาคุสะ  อิโรฮะ  เอิร์ธเควก  โอจา-มารุ  ฮาโอมารุ  ฮัตโตริ ฮันโซ 
อื่นๆ:  ซามูไรสปิริตส์  VI  เซน  แอนโธโลจี  นีโอจีโอ แบทเทิล โคลีเซียม  แคปคอม vs. เอสเอ็นเค 2 
| ด ค กเดอะคิงออฟไฟเทอส์ |
| --- | --- |
วิดีโอเกม:  เดอะคิงออฟไฟเทอส์ XIII  เดอะคิงออฟไฟเทอส์ XIV  เดอะคิงออฟไฟเทอส์ XV 
ตัวละคร:  ไก เทนโด้  คิง  คิม คัพฮวาน  เคียว คุซานางิ  จุน ฮุน  โจ ฮิงาชิ  เชอร์มี่  โช ฮายาเตะ  ตั้วหลง  นาโครูรู  เทอร์รี่ โบการ์ด  เบนิมารุ นิไกโด  ไบรอัน แบทเลอร์  มาโคโตะ มิโซกูชิ  เมย์ ลี  ไม ชิรานุอิ  ยูริ ซากาซากิ  ร็อค ฮาวเวิร์ด  เรียว ซากาซากิ  โรเบิร์ต การ์เซีย  ลัคกี้ กลาวเบอร์  หัวใจ  อาเธน่า อาซามิยะ  อิโอริ ยางามิ  แอช คริมสัน  แอนดี โบการ์ด  ฮัตโตริ ฮันโซ  เฮฟวี่ ดี!  ไฮเดิร์น  K'  K9999  8 ขุนพลแห่งโอโรจิ 
นักพัฒนา:  ทากาชิ นิชิยามะ  ยาซูยูกิ โอดะ 
ส่วนเกี่ยวข้อง:  นีโอจีโอ แบทเทิล โคลีเซียม  แคปคอม vs. เอสเอ็นเค 2
เก็กกังวอลเลย์บอล

| เก็กกังวอลเลย์บอล |
| --- | --- |
  เก็กกังวอลเลย์บอล ฉบับเดือนสิงหาคม ค.ศ. 2014
บรรณาธิการ: มิวาโกะ ฟูรูกาวะ
คอลัมนิสต์: เค็ง มาเอดะ
ประเภท: วารสารวิชาการ / นิตยสารกีฬา
นิตยสารราย: รายเดือน (มีฉบับพิเศษ)
วันจำหน่ายฉบับแรก: ค.ศ. 1947
ประเทศ:  ญี่ปุ่น
ภาษา: ภาษาญี่ปุ่น
เว็บไซต์: ゲツバレ.net
เก็กกังวอลเลย์บอล (ญี่ปุ่น: 月刊バレーボール) เป็นนิตยสารวอลเลย์บอล ที่ออกโดยนิฮงบุนกะพับลิชชิง นิตยสารนี้มีชื่อย่อคือ สึกิวอลเลย์ (月バレ)
ข้อมูลอย่างย่อ

ค.ศ. 1947 ยูตากะ มาเอดะ ได้จัดพิมพ์นิตยสารของสมาคมกีฬาวอลเลย์บอลแห่งประเทศญี่ปุ่น ครั้งแรกในชื่อ VOLLEYBALL (วอลเลย์บอล) ซึ่งตรงกับปีที่มีการก่อตั้งสหพันธ์วอลเลย์บอลนานาชาติ และตั้งแต่ ค.ศ. 1973 นิตยสารนี้ได้เป็นสื่อสิ่งพิมพ์เพียงรายการเดียวที่มีอยู่ของนิฮงบุนกะพับลิชชิง โดยเป็นนิตยสารวอลเลย์บอลที่มีประวัติความเป็นมายาวนานที่สุด และยังคงดำเนินเคียงคู่ร่วมกับประวัติศาสตร์ของวอลเลย์บอลในประเทศญี่ปุ่น
นิตยสารนี้รายงานผลการแข่งวอลเลย์บอล ทั้งในระดับตั้งแต่ทีมชาติ, วี.ลีก, มหาวิทยาลัย, มัธยมปลาย และมัธยมต้น ตลอดจนครอบคลุมข้อมูลจากต่างประเทศรวมถึงวอลเลย์บอลชายหาด รวมถึงในบางโอกาสจะมีการเปิดตัวในฉบับพิเศษ
ประวัติ

ค.ศ. 1947 - นิตยสารสมาคมวอลเลย์บอลนี้ได้รับการตีพิมพ์ครั้งแรกในชื่อ VOLLEYBALL (วอลเลย์บอล)
ค.ศ. 1973 - ตั้งแต่ปีที่ 27 ฉบับที่ 7 นิตยสารนี้ได้เปลี่ยนชื่อเป็น เก็กกังวอลเลย์บอล และตั้งแต่ปีที่ 27 ฉบับที่ 8 นิตยสารนี้ได้เป็นสื่อสิ่งพิมพ์รายการเดียวที่มีอยู่ของนิฮงบุนกะพับลิชชิง
แหล่งข้อมูลอื่น

バレーボールマガジン เก็บถาวร 2014-07-31 ที่ เวย์แบ็กแมชชีน（ライバル誌）休刊中
เก็กกังวอลเลย์บอล ที่เฟซบุ๊ก
月刊バレーボール
เซกา แซตเทิร์น

| --- | --- |
Sega Saturn logo
 บน: โมเดล 1 ฝั่งอเมริกา  ล่าง: โมเดล 2 ฝั่งญี่ปุ่น
ผู้ผลิต: เซกา
ชนิด: เครื่องเล่นวิดีโอเกม
ยุค: ยุคที่ห้า
วางจำหน่าย: 22 พฤศจิกายน ค.ศ. 1994 (JP) 11 พฤษภาคม ค.ศ. 1995 (NA) 8 กรกฎาคม ค.ศ. 1995 (EU)
ยกเลิก: EU: ค.ศ. 1998 NA: มีนาคม ค.ศ. 1998 JP: ค.ศ. 2000
ยอดจำหน่าย: 9.26 ล้านเครื่อง
สื่อ: ซีดีรอม
ซีพียู: 2× Hitachi SH-2 @ 28.6 MHz
หน่วยความจำ: 2 MB RAM, 1.5 MB VRAM, 512 KB sound RAM, expandable with Extended RAM Cartridge
กราฟิกการ์ด: VDP1 & VDP2 video display processors
บริการออนไลน์: Sega NetLink
รุ่นก่อนหน้า: เมกาไดรฟ์
รุ่นถัดไป: ดรีมแคสต์
เซกา แซทเทิร์น (อังกฤษ: Sega Saturn ญี่ปุ่น: セガサターン) เป็นเครื่องเล่นวิดีโอเกมแบบ 32 บิตที่พัฒนาโดยเซกา วางจำหน่ายเมื่อวันที่ 22 พฤศจิกายน ค.ศ. 1994 ในญี่ปุ่น 11 พฤษภาคม ค.ศ. 1995 ในอเมริกาเหนือ และ 8 กรกฎาคม ค.ศ. 1995 ในยุโรป ในฐานะเครื่องเล่นวิดีโอเกมยุคที่ห้า เซกา แซตเทิร์นเป็นรุ่นต่อไปของเครื่องเล่นเกมเซกา เมกาไดรฟ์ ที่ประสบความสำเร็จ เซกา แซตเทิร์นมีสถาปัตยกรรมแบบดูอัล-ซีพียูและโปรเซสเซอร์แปดตัว เกมของเครื่องอยู่ในรูปแบบแผ่นซีดี และไลบรารีเกมของเครื่องประกอบด้วยเกมที่พอร์ตจากเกมอาร์เคดหลายเกมรวมถึงเกมต้นฉบับ
การพัฒนาเซกา แซตเทิร์นเริ่มขึ้นใน ค.ศ. 1992 ซึ่งเป็นปีเดียวกับที่เซกาเปิดตัวฮาร์ดแวร์อาร์เคดทรีดีโมเดล 1 อันล้ำสมัย เซกา แซตเทิร์นได้รับการออกแบบโดยใช้หน่วยประมวลผลกลางตัวใหม่จากฮิตาชิ บริษัทเครื่องใช้ไฟฟ้าของญี่ปุ่น เซกาได้เพิ่มโปรเซสเซอร์แสดงผลวิดีโออีกตัวในช่วงต้น ค.ศ. 1994 เพื่อให้แข่งขันกับเพลย์สเตชัน เครื่องเล่นวิดีโอเกมของโซนี่ที่กำลังจะมาถึงได้ดียิ่งขึ้น
ในตอนแรก เซกา แซทเทิร์นประสบความสำเร็จในญี่ปุ่น แต่ล้มเหลวในการขายเป็นจำนวนมากในสหรัฐ ซึ่งถูกขัดขวางโดยการเปิดตัวที่น่าประหลาดใจในเดือนพฤษภาคม 1995 สี่เดือนก่อนวันกำหนดวางจำหน่าย หลังจากการเปิดตัวเครื่องนินเท็นโด 64 ในปลาย ค.ศ. 1996 เซกา แซทเทิร์นก็สูญเสียส่วนแบ่งการตลาดอย่างรวดเร็วในสหรัฐและหยุดการผลิตใน ค.ศ. 1998 ด้วยยอดขาย 9.26 ล้านเครื่องทั่วโลก เซกา แซทเทิร์นถือเป็นความล้มเหลวในเชิงพาณิชย์ การยกเลิกการพัฒนาเกม Sonic X-treme ซึ่งวางแผนไว้เป็นเกม 3 มิติเกมแรกในชุดเกม โซนิคเดอะเฮดจ์ฮ็อก ซึ่งเป็นชุดเกมยอดนิยมของเซกาถือเป็นปัจจัยในประสิทธิภาพ เครื่องเกมที่ต่อจากเซกา แซทเทิร์นคือดรีมแคสต์ใน ค.ศ. 1998
แม้ว่าเซกา แซตเทิร์นจะเป็นที่จดจำจากเกมที่ได้รับการยอมรับอย่างดีหลายเกม อาทิ ไนต์อินทูดรีมส์ ชุดเกม แพนเซอร์ดรากูน และชุดเกม เวอร์ชัวไฟเตอร์ แต่ชื่อเสียงของเซกา แซตเทิร์นได้รับการตอบรับที่ผสมกันเนื่องจากการออกแบบฮาร์ดแวร์ที่ซับซ้อนและการสนับสนุนจากผู้พัฒนาบุคคลที่สามที่จำกัด ผู้บริหารของเซกาถูกวิพากษ์วิจารณ์ถึงการตัดสินใจระหว่างการพัฒนาและหยุดพัฒนาของเซกา แซตเทิร์น
เค็นโด

| --- | --- |

มุ่งเน้น: อาวุธ
Hardness: กึ่งสัมผัส
ประเทศต้นกำเนิด: ญี่ปุ่น
ผู้ให้กำเนิด: -
ต้นตำรับ: เค็นจุตสึ
กีฬาโอลิมปิก: ไม่
เว็บไซต์ทางการ: kendo-fik.org
เค็นโด (ญี่ปุ่น: 剣道) เป็นศิลปะการต่อสู้ป้องกันตัวของประเทศญี่ปุ่น เค็นโด มีความหมายว่า"วิถีแห่งดาบ" มีพื้นฐานมาจากการใช้ดาบของพวกซามูไรในสมัยก่อน สืบทอดมากันประมาณ พ.ศ. 1332 เป็นวิชาที่ใช้ดาบไม้ไผ่ ในการฝึก ด้วยกระบวนท่าการต่อสู้ที่รวดเร็ว รุนแรง เด็ดขาด ต่อเนื่อง จึงเป็นที่นิยมไปกว่า เกือบ 30 ประเทศทั่วโลก รวมทั้งประเทศไทย